- আপনার দ্বিতীয় ইচ্ছেটা নিবেদন করুন এবার জামাই রাজা। চোখ নামিয়ে মন্ত্রী বললেন।  - ওঃ, মন্ত্রীমশায়- আসুন আসুন। খুব খুশী হয়েছি আমার প্রথম ইচ্ছাটা পূরণ করেছেন। কাল যখন মরতেই হবে তখন বাকী ইচ্ছেদুটোও নিশ্চয়ই পূরণ করে নেব। হ্যাঁ, আজকের ইচ্ছেটা অতি সামান্য। এই আপনার রাজকোষে যত ধনরত্ন জমা আছে সে সব আমার এখানে পৌঁছে দিন।  দুষ্টুমির হাসিতে ঝিকঝিক করে রাজপুত্র বললেন।  -য়্যাঁ ? আমি . . . . আমি রাজাকে গিয়ে বলছি জামাই রাজা। অতি দ্রুত কারাগারের বাইরে এসে তালা লাগিয়ে মন্ত্রী রাজার কাছে গেলেন।